CELEX: C2007/155/25
Language: et
Date: 2007-07-07 00:00:00
Title: Kohtuasi C-219/07: Eelotsusetaotlus, mille esitas Raad van State (Belgia) 27. aprillil 2007  — VZW de Nationale Raad van Dierenkwekers en Liefhebbers ja VZW Andibel versus Belgia riik

7.7.2007   
            
            
               ET
            
            
               Euroopa Liidu Teataja
            
            
               C 155/13
            
         Eelotsusetaotlus, mille esitas Raad van State (Belgia) 27. aprillil 2007 — VZW de Nationale Raad van Dierenkwekers en Liefhebbers ja VZW Andibel versus Belgia riik
   (Kohtuasi C-219/07)
   (2007/C 155/25)
   Kohtumenetluse keel: hollandi
   Eelotsusetaotluse esitanud kohus
   Raad van State (Belgia)
   Põhikohtuasja pooled
   
      Hagejad: VZW de Nationale Raad van Dierkwekers en Liefhebbers ja VZW Andibel
   
      Kostja: Belgia riik
   Eelotsuse küsimused
   
               1.
            
            
               Kas Euroopa Ühenduse 25. märtsi 1957. aasta asutamislepingu artiklit 30 üksinda või koosmõjus nõukogu 9. detsembri 1996. aasta määrusega (EÜ) nr 338/97 (1) looduslike looma- ja taimeliikide kaitse kohta nendega kauplemise reguleerimise teel tuleb tõlgendada nii, et 14 augusti 1986. aasta wet betreffende de bescherming en het welzijn der dieren'i (loomade kaitse ja heaolu seadus) artikli 3a §-i 1 rakendamiseks sätestatud keeld importida ja kaubelda loomadega, eelkõige imetajatega, kes on imporditud teisest liikmesriigist ning on hõlmatud määruse B, C või D lisaga või aga ei ole määruses nimetatud, ei ole õigustatud juhul, kui neid imetajaid peetakse liikmesriigis selle riigi õigusnormide kohaselt ning need õigusnormid on kooskõlas nimetatud määruse sätetega?
            
         
               2.
            
            
               Kas EÜ asutamislepingu artikliga 30 või määrusega nr 338/97 on vastuolus siseriiklik säte, mille keelab kehtivate loomakaitse sätete alusel isendite kasutamise kommertseesmärgil välja arvatud siseriiklikus õiguses sõnaselgelt sätestatud juhtudel, kui nende liikide kaitse, nagu see on EÜ asutamislepingu artiklis 30 sätestatud, oleks sama tõhusalt tagatud ka meetmetega, mis piiraksid ühendusesisest kaubandust vähemas ulatuses?
            
         
      (1)  EÜT 1997, L 61, lk. 1.